**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį pastatą Vytauto g. 13, Klaipėdoje, ir perduoti jį, perėmus savivaldybės nuosavybėn, Klaipėdos miesto savivaldybės administracijai.

**2. Projekto rengimo priežastys ir kuo remiantis parengtas sprendimo projektas.**

Pagal 2011 m. gegužės 30 d. Negyvenamųjų patalpų nuomos sutartį Nr. J11-29 Klaipėdos miesto savivaldybė nuomojasi valstybei nuosavybės teise priklausantį ir Valstybinio socialinio draudimo fondo valdybos Klaipėdos skyrius patikėjimo teise valdomą pastatą Vytauto g. 13, Klaipėdoje.

Pastatas Vytauto g. 13, Klaipėdoje, yra šalia savivaldybės administracinio pastato Liepų g. 11. Savivaldybė šiame pastate vykdo tiek valstybines (valstybės perduotas savivaldybei), tiek savarankiškąsias funkcijas. Savivaldybė pastato remontui, pritaikant jį savo veiklai, yra investavusi 246659,70 Lt. Perėmus nurodytą pastatą savivaldybės administracijai nebereikės mokėti nuomos mokesčio ir taip bus taupomos biudžeto lėšos.

Klaipėdos miesto savivaldybės administracija kreipėsi į Valstybinio socialinio draudimo fondo valdybą dėl pastato Vytauto g. 13, Klaipėdoje, perdavimo savivaldybei. Valstybinio socialinio fondo valdyba atsakė, kad sutinka, kad nurodytas pastatas būtų perduotas Klaipėdos miesto savivaldybės nuosavybėn bei nurodė, kad LR Vyriausybės nutarimo projektui rengti būtinas Klaipėdos miesto savivaldybės tarybos sutikimas.

Nurodytas turtas, jį perėmus savivaldybės nuosavybėn, bus perduotas valdyti, naudoti ir disponuoti patikėjimo teise Klaipėdos miesto savivaldybės administracijai.

**3. Kokių rezultatų laukiama.**

Perėmus minėtą pastatą savivaldybės nuosavybėn, jis bus toliau naudojamas savivaldybės funkcijų vykdymui ir savivaldybės administracijai nebereikės mokėti nuomos mokesčio.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas nekilnojamasis turtas ir taupomos biudžeto lėšos.

Teikiame svarstyti šį sprendimo projektą.

PRIDEDAMA:

1. Valstybinio socialinio draudimo fondo valdybos rašto kopija, 2 lapai;

2. Socialinės apsaugos ir darbo ministerijos rašto kopija, 2 lapai;

3. Valstybinio socialinio draudimo fondo valdybos Klaipėdos skyriaus rašto kopija, 1 lapas;

Turto skyriaus vedėja Genovaitė Paulikienė